CELEX: 32020D0417
Language: el
Date: 2020-03-19 00:00:00
Title: Εκτελεστική απόφαση (ΚΕΠΠΑ) 2020/417 του Συμβουλίου της 19ης Μαρτίου 2020 για την εφαρμογή της απόφασης 2010/788/ΚΕΠΠΑ για την επιβολή περιοριστικών μέτρων κατά της Λαϊκής Δημοκρατίας του Κονγκό

20.3.2020   
               
               
                  EL
               
               
                  Επίσημη Εφημερίδα της Ευρωπαϊκής Ένωσης
               
               
                  L 86/9
               
            
         ΕΚΤΕΛΕΣΤΙΚΗ ΑΠΟΦΑΣΗ (ΚΕΠΠΑ) 2020/417 ΤΟΥ ΣΥΜΒΟΥΛΙΟΥ
         της 19ης Μαρτίου 2020
         για την εφαρμογή της απόφασης 2010/788/ΚΕΠΠΑ για την επιβολή περιοριστικών μέτρων κατά της Λαϊκής Δημοκρατίας του Κονγκό
         ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
         Έχοντας υπόψη τη Συνθήκη για τη λειτουργία της Ευρωπαϊκής Ένωσης, και ιδίως το άρθρο 31 παράγραφος 2,
         Έχοντας υπόψη την απόφαση 2010/788/ΚΕΠΠΑ του Συμβουλίου, της 20ής Δεκεμβρίου 2010, για την επιβολή περιοριστικών μέτρων κατά της Λαϊκής Δημοκρατίας του Κονγκό και για την κατάργηση της κοινής θέσης 2008/369/ΚΕΠΠΑ (1), και ιδίως το άρθρο 6,
         Έχοντας υπόψη την πρόταση του ύπατου εκπροσώπου της Ένωσης για θέματα εξωτερικής πολιτικής και πολιτικής ασφαλείας,
         Εκτιμώντας τα ακόλουθα:
         
                     (1)
                  
                  
                     Στις 20 Δεκεμβρίου 2010 το Συμβούλιο εξέδωσε την απόφαση 2010/788/ΚΕΠΠΑ.
                  
               
                     (2)
                  
                  
                     Στις 25 Φεβρουαρίου 2020 η Επιτροπή του Συμβουλίου Ασφαλείας των Ηνωμένων Εθνών, η οποία συγκροτήθηκε δυνάμει της απόφασης 1533 (2004) του Συμβουλίου Ασφαλείας των ΗΕ, ενημέρωσε την καταχώριση ενός προσώπου που υπόκειται σε περιοριστικά μέτρα.
                  
               
                     (3)
                  
                  
                     Το παράρτημα Ι της απόφασης 2010/788/ΚΕΠΠΑ θα πρέπει, συνεπώς, να τροποποιηθεί αναλόγως,
                  
               ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
         
            Άρθρο 1
            Το παράρτημα I της απόφασης 2010/788/ΚΕΠΠΑ τροποποιείται σύμφωνα με το παράρτημα της παρούσας απόφασης.
         
         
            Άρθρο 2
            Η παρούσα απόφαση αρχίζει να ισχύει την ημέρα της δημοσίευσής της στην Επίσημη Εφημερίδα της Ευρωπαϊκής Ένωσης.
            
         
         
            Βρυξέλλες, 19 Μαρτίου 2020.
            
               
                  Για το Συμβούλιο
               
               
                  Η Πρόεδρος
               
               A. METELKO-ZGOMBIĆ
            
         
         
            (1)  ΕΕ L 336 της 21.12.2010, σ. 30.
      
      
         
            ΠΑΡΑΡΤΗΜΑ
            Στο παράρτημα I της απόφασης 2010/788/ΚΕΠΠΑ, μέρος (α) (Κατάλογος των προσώπων που αναφέρονται στο άρθρο 3 παράγραφος 1), η καταχώριση 16 αντικαθίσταται από το ακόλουθο κείμενο:
            
               «16. Ignace MURWANASHYAKA
               (άλλως: Δρ. Ignace)
               Τίτλος: Δρ.
               Θέση: Πρόεδρος των FDLR (Δημοκρατικές δυνάμεις για την απελευθέρωση της Ρουάντα)
               Διεύθυνση: Γερμανία (στην φυλακή)
               Ημερομηνία γέννησης: 14 Μαΐου 1963
               Τόπος γέννησης: α) Butera, Ρουάντα, β) Ngoma, Butare, Ρουάντα
               Εθνικότητα: Ρουάντα
               Ημερομηνία καταχώρισης από τον ΟΗΕ: 1η Νοεμβρίου 2005
               Άλλες πληροφορίες: Πέθανε στη φυλακή στη Γερμανία στις 16 Απριλίου 2019. Συνελήφθη από τις γερμανικές αρχές στις 17 Νοεμβρίου 2009, και κρίθηκε ένοχος από γερμανικό δικαστήριο, στις 28 Σεπτεμβρίου 2015, ως ηγέτης αλλοδαπής τρομοκρατικής ομάδας και για τη συνδρομή του σε εγκλήματα πολέμου. Καταδικάστηκε σε 13ετή κάθειρξη και από τον Ιούνιο του 2016 εξέτιε ποινή φυλάκισης στη Γερμανία. Επανεξελέγη πρόεδρος των FDLR στις 29 Νοεμβρίου 2014 για πενταετή περίοδο. Διαδικτυακός σύνδεσμος για την ειδική αγγελία ΙΝΤΕΡΠΟΛ-Συμβουλίου Ασφαλείας των Ηνωμένων Εθνών: https://www.interpol.int/en/How-we-work/Notices/View-UN-Notices-Individuals.
               
                  Πρόσθετες πληροφορίες από τη συνοπτική έκθεση των λόγων καταχώρισης στον κατάλογο που παρέσχε η Επιτροπή Κυρώσεων:
               
               Ο Ignace Murwanashyaka ήταν ο πρόεδρος των FDLR και ασκούσε επιρροή στις πολιτικές των δυνάμεων των FDLR, μιας από τις ένοπλες και παραστρατιωτικές ομάδες που αναφέρονται στην παράγραφο 20 της απόφασης 1493 (2003)· ενεχόταν σε εμπόριο όπλων κατά παράβαση του εμπάργκο όπλων. Διατηρούσε τηλεφωνική επικοινωνία με τους επί τόπου στρατιωτικούς διοικητές των FDLR (μεταξύ άλλων κατά τη σφαγή του Busurungi τον Μάιο του 2009)· έδινε στρατιωτικές διαταγές στην ανώτατη διοίκηση· συμμετείχε στον συντονισμό της μεταβίβασης όπλων και πυρομαχικών σε μονάδες των FDLR και στη διαβίβαση ειδικών οδηγιών χρήσης· και διαχειριζόταν μεγάλα χρηματικά ποσά προερχόμενα από την αθέμιτη πώληση φυσικών πόρων σε περιοχές υπό τον έλεγχο των FDLR. Σύμφωνα με το Γραφείο του Ειδικού Αντιπροσώπου του ΓΓ για τα παιδιά και τις ένοπλες συγκρούσεις, είχε την ευθύνη ως πρόεδρος και στρατιωτικός διοικητής των FDLR για τη στρατολόγηση και χρησιμοποίηση παιδιών από τις FDLR στο Ανατολικό Κονγκό. Συνελήφθη από τις γερμανικές αρχές στις 17 Νοεμβρίου 2009, και στις 28 Σεπτεμβρίου 2015 κρίθηκε ένοχος από γερμανικό δικαστήριο ως ηγέτης αλλοδαπής τρομοκρατικής ομάδας και για τη συνδρομή του σε εγκλήματα πολέμου. Καταδικάστηκε σε 13ετή κάθειρξη και από τον Ιούνιο του 2016 εξέτιε ποινή φυλάκισης στη Γερμανία. Επανεξελέγη πρόεδρος των FDLR στις 29 Νοεμβρίου 2014 για μια πενταετία.»